
· REPUBLIKA HRVATSKA

· DUBROVAČKO-NERETVANSKA ŽUPANIJA 

   GRAD OPUZEN
· Gradsko vijeće
KLASA: 021-05/21-01/19
URBROJ: 2117-11/2-23-2
Opuzen, 16. veljače 2023. godine

· Z  A  P  I  S  N  I  K 

· sa 19. sjednice Gradskog vijeća Grada Opuzena

· održane dana 16. veljače 2023. godine (četvrtak) s početkom u 1710 sati 

· u velikoj dvorani Gradske vijećnice, Trg kralja Tomislava 1

NAZOČNI VIJEĆNICI:
Majda Bartulović, Mihovil Bjeliš, Mario Dropulić, Ivan Glasović, Jure Stanić, Tomislav Šimović i Mladen Šiljeg
IZOČNI VIJEĆNICI: Katarina Barišić, Mario Bjeliš, Stana Kiridžija, Slavomir Prović i Kristijan Soče
Ostali: 

Gradonačelnik Ivan Mataga
Pročelnica Jedinstvenog upravnog odjela Ivona Topić Ćerlek
Zamjenica vijećnika Kata Glasović

Zapisničar Andrija Zonjić
Vijećnik Ivan Glasović je u ime Mandatnog povjerenstva izvijestio nazočne da je vijećnica Ives Tošić podnijela zahtjev za mirovanje mandata u Gradskom vijeću Grada Opuzena iz osobnih razloga, o čemu je obavijest dostavljena vijećnicima u radnim materijalima.  Istovremeno je kandidacijska lista MOST-a, s čije je liste vijećnica izabran, za zamjenicu kandidata odredila Katu Glasović.
Predsjedavajući je pozvao Katu Glasović da ustane te nakon pročitanog teksta svečane prisege istu prihvati izgovarajući „prisežem“.

Predsjedavajući je pročitao tekst svečane prisege: “Prisežem svojom čašću da ću dužnost člana Gradskog vijeća obavljati savjesno i odgovorno i da ću se u svom radu držati Ustava Republike Hrvatske, zakona i Statuta Grada, poštivati pravni poredak, te da ću se zauzimati za svekoliki napredak Grada Opuzena, Županije i Republike Hrvatske“, nakon čega je Kata Glasović izgovorila „prisežem“ i potpisala tekst svečane prisege. Predsjedavajući je čestitao vijećnici te konstatirao da je od ovog trenutka gđa. Kata Glasović Bjeliš vijećnca gradskog vijeća Grada Opuzena. Konstatirao je kvorum, odnosno da je te da je na sjednici nazočno 8 vijećnika. Otvorio je sjednicu, pozdravio nazočne, te napomenuo da se sjednica tonski snima. Pročitao je prijedlog dnevnog reda koji je vijećnicima dostavljen zajedno s radnim materijalima. Dao na glasovanje prijedlog dnevnog reda te nakon provedenog glasovanja konstatirao je da je prijedlog dnevnog reda usvojen jednogasno.

D n e v n i   r e d

1. Prijedlog zapisnika sa XVIII. sjednice Gradskog vijeća

2. Aktualni sat

3. Pročišćeni tekst Odredbi za provedbu Prostornog plana uređenja Grada Opuzena

4. Prijedlog Odluke o izradi II. izmjena i dopuna Detaljnog plana uređenja II. faze poslovne zone Opuzen

5. Prijedlog Odluke o usvajanju prometnog elaborata

6. Prijedlog Odluke o odabiru najpovoljnije ponude u natječaju za skupljanje i zbrinjavanje, skrb, označavanje, veterinarski pregled i zaštitu, te prijevoz i smještaj napuštenih i izgubljenih životinja

7. Prijedlog Zaključka o usvajanju Izvješća o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Dubrovačko-neretvanske županije u 2017. i 2018. godini u dijelu koji se odnosi na Grad Opuzen

8. Prijedlog odluke o davanju suglasnosti za sklapanje Sporazuma o prijenosu investitorskih prava i obveza – projekt rekonstrukcije nogometnog igrališta NK „Neretvanac“ i dogradnje postojeće građevine pratećih sadržaja

9. Prijedlog odluke o davanju suglasnosti za sklapanje Sporazuma o prijenosu investitorskih prava i obveza – projekt rekonstrukcije gradskog parka Opuzen

10. Prijedlog Zaključka o davanju prethodne suglasnosti na Statut Gradske knjižnice Opuzen

Ad.1. Prijedlog zapisnika sa XVIII. sjednice Gradskog vijeća

Predsjedavajući je pitao ima li primjedbi na zapisnik. 
Vijećnica Majda Bartulović smatra da je krivo naveden rezultat glasovanja u točki 9. „Prijedlog odluke o Proračunu Grada Opuzena za 2023. godinu s projekcijom za razdoblje od 2024. – 2025. godine“ te da je rezultat glasovanja bio 7 „ZA“ i 6 „SUZDRŽANIH“; Predložila je da se točnost utvrdi preslušavanjem tonskog zapisa. Dala je primjedbu kako je u nekim točkama navedeno koji su vijećnici glasovali „PROTIV“ ili bili suzdržani a u nekima ne, te je predložila da se jasnije utvrdi da li pisati tko je kako glasovao ili ne.

Predsjedavajući je uvažio primjedbu vijećnice te rekao kako je na prošloj sjednici bilo malog nesnalaženja prilikom utvrđivanja rezultata glasovanja, što se u nekim točkama ne može sa sigurnošću potvrditi ni iz tonskog snimka.

Vijećnik Mladen Šiljeg je dao primjedbu na zapisnik u dijelu u kojem se navodi njegova rasprava u aktualnom satu. Smatra kako je iz njegova izlaganja bilo sasvim jasno kako podržava sve stranke i liste koje su iz Opuzena te kako nikako ne smije ići po mišljenje u Metković jer to ne vodi ničeme dobrome. Nije tražio izmjenu zapisnika.

Gradonačelnik se očitovao kako se za gradonačelnika kandidirao kao nezavisni kandidat te kako niti ide u Metković „na kavu“ niti traži i prima savjete od čelnika MOST-a.

Predsjedavajući je zaključio raspravu te je zapisnik sa XVII. sjednice Gradskog vijeća, uz izmjenu prema prijedlogu vijećnice Bartulović, dao na glasovanje. Nakon provedenog glasovanja, ustvrdio je da je zapisnik XVII. sjednice Gradskog vijeća usvojen jednoglasno.
Ad.2. Aktualni sat

Predsjedavajući je konstatirao da nema pitanja te je zaključio aktualni sat.
Ad.3. Pročišćeni tekst Odredbi za provedbu Prostornog plana uređenja Grada Opuzena

Gradonačelnik Ivan Mataga podsjetio je kako je na prošloj sjednici Gradskog vijeća donešena Odluka o donošenju V. izmjena i dopuna Prostornog plana uređenja Grada Opuzena te je, sukladno zakonu, formalno potrebno objaviti cjeloviti pročišćeni tekst.

Predsjedavajući je konstatirao da nema prijavljenih za raspravu te je prijedlog dao na glasovanje. Nakon provedenog glasovanja konstatirao je da je jednoglasno usvojen Pročišćeni tekst Odredbi za provedbu Prostornog plana uređenja Grada Opuzena u predloženom tekstu, a objaviti će se u “Službenom glasniku Grada Opuzena” i na službenoj web stranici Grada Opuzena.
Ad.4. Prijedlog Odluke o izradi II. izmjena i dopuna Detaljnog plana uređenja II. faze poslovne zone Opuzen

Prijedlog Odluke obrazložio je gradonačelnik Ivan Mataga. Prošle godine donešena je Odluke o stavljanju izvan snage DPU Poslovne zone II u Opuzenu a predloženom odlukom vrši se usklađenje s Odlukom o stavljanju izvan snage dijela DPU II. faze Poslovne zone Opuzen, korekcija namjene površina i lokacijskih uvjeta te ispravljaju uočene greške i nesuklađenosti. Nakon usvajanja predložene odluke, zatražili bi se posebni uvjeti te po potrebi doradio plan te dostavio Gradskom vijeću na raspravu i usvajanje.

Predsjedavajući je konstatirao da nema prijavljenih za raspravu te je prijedlog dao na glasovanje. Nakon provedenog glasovanja konstatirao je da je jednoglasno usvojena Odluka o izradi II. izmjena i dopuna Detaljnog plana uređenja II. faze poslovne zone Opuzen u predloženom tekstu. Odluka će se objaviti u “Službenom glasniku Grada Opuzena” i na službenoj web stranici Grada Opuzena.
Ad.5. Prijedlog Odluke o usvajanju prometnog elaborata

Prijedlog Odluke obrazložio je gradonačelnik Ivan Mataga. Na izradi elaborata se radi duže vrijeme i konačno je prijedlog usuglašen sa zakonskim propisima te je dobivena suglasnost Ministarstva prometa i MUP-a, čime su stečeni uvjeti za njegovo usvajanje.
Na primjedbu vijećnice Majde Bartulović da vijećnici u radnim materijalima nisu dobili sam elaborat, pročelnica je odgovorila kako je Prometni elaborat, zbog opsežnosti, dostavljen vijećnicima u pozivu dostavljenim elektroničkim putem.

Predsjedavajući je konstatirao da nema prijavljenih za raspravu te je prijedlog dao na glasovanje. Nakon provedenog glasovanja konstatirao je da je jednoglasno usvojena Odluka o usvajanju prometnog elaborata u predloženom tekstu. Odluka će se objaviti u “Službenom glasniku Grada Opuzena” i na službenoj web stranici Grada Opuzena.
Ad.6. Prijedlog Odluke o odabiru najpovoljnije ponude u natječaju za skupljanje i zbrinjavanje, skrb, označavanje, veterinarski pregled i zaštitu, te prijevoz i smještaj napuštenih i izgubljenih životinja

Prijedlog Odluke obrazložio je gradonačelnik Ivan Mataga. Radi se o zbrinjavanju napuštenih životinja na području „Luke“ po kojem luta barem 100 napuštenih životinja te vjerojatno isto toliko po okolnim brdima i koje je potrebno sakupiti i zbrinuti. Bilo je potrebno ispoštivati proceduru te, sukladno zakonu o vlasništvu, raspisati javni poziv za sakupljanje životinja ili će se iste u suprotnom smatrati napuštenim. Naravno, vlasnici nisu postupili po tom javnom pozivu a u međuvremenu je u skladu sa svojim ovlastima reagirao i veterinarski inspektor koji je na koncu donio Rješenje da stoku treba zbrinuti nadležna JLS o trošku vlasnika. Sukladno nalogu, raspisali smo i proveli natječaj za odabir tvrtke za skupljanje i zbrinjavanje, skrb, označavanje, veterinarski pregled i zaštitu, te prijevoz i smještaj napuštenih i izgubljenih životinja, te se predlaže Vijeću donošenje takve odluke.
Predsjedavajući je konstatirao da nema prijavljenih za raspravu te je prijedlog dao na glasovanje. Nakon provedenog glasovanja konstatirao je da je jednoglasno usvojena Odluka o odabiru najpovoljnije ponude u natječaju za skupljanje i zbrinjavanje, skrb, označavanje, veterinarski pregled i zaštitu, te prijevoz i smještaj napuštenih i izgubljenih životinja u predloženom tekstu. Odluka će se objaviti u “Službenom glasniku Grada Opuzena” i na službenoj web stranici Grada Opuzena.
Ad.7. Prijedlog Zaključka o usvajanju Izvješća o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Dubrovačko-neretvanske županije u 2017. i 2018. godini u dijelu koji se odnosi na Grad Opuzen

Prijedlog Zaključka je obrazložila pročelnica Jedinstvenog upravnog odjela Ivona Topić Ćerlek. Uz izvješće smo dobili određene naloge i preporuke po kojima će mo postupiti.

Predsjedavajući je konstatirao da nema prijavljenih za raspravu te je prijedlog dao na glasovanje. Nakon provedenog glasovanja konstatirao je da je jednoglasno usvojen Zaključak o usvajanju Izvješća o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Dubrovačko-neretvanske županije u 2017. i 2018. godini u dijelu koji se odnosi na Grad Opuzen. Zaključak će se objaviti u “Službenom glasniku Grada Opuzena” i na službenoj web stranici Grada Opuzena.
Ad.8. Prijedlog odluke o davanju suglasnosti za sklapanje Sporazuma o prijenosu investitorskih prava i obveza – projekt rekonstrukcije nogometnog igrališta NK „Neretvanac“ i dogradnje postojeće građevine pratećih sadržaja

Prijedlog Odluke obrazložio je gradonačelnik Ivan Mataga. Već je izdana građevinska dozvola te smo prijavili projekt u poduzetničkoj zoni. Predloženom odlukom imali bi više šansi da nam oba projekta „prođu“.
Predsjedavajući je konstatirao da nema prijavljenih za raspravu te je prijedlog dao na glasovanje. Nakon provedenog glasovanja konstatirao je da je većinom glasova, sa 6 glasova „ZA“ i 2 „SUZDRŽANA (vijećnici Majda Bartulović i Mladen Šiljeg) usvojena Odluka o davanju suglasnosti za sklapanje Sporazuma o prijenosu investitorskih prava i obveza – projekt rekonstrukcije nogometnog igrališta NK „Neretvanac“ i dogradnje postojeće građevine pratećih sadržaja u predloženom tekstu. Odluka će se objaviti u “Službenom glasniku Grada Opuzena” i na službenoj web stranici Grada Opuzena.
Ad.9. Prijedlog odluke o davanju suglasnosti za sklapanje Sporazuma o prijenosu investitorskih prava i obveza – projekt rekonstrukcije gradskog parka Opuzen

Gradonačelnik Ivan Mataga je rekao kako je obrazloženje isto kao i u prethodnoj točki. 
Predsjedavajući je konstatirao da nema prijavljenih za raspravu te je prijedlog dao na glasovanje. Nakon provedenog glasovanja konstatirao je da je većinom glasova, sa 6 glasova „ZA“ i 2 „SUZDRŽANA (vijećnici Majda Bartulović i Mladen Šiljeg) usvojena Odluka o davanju suglasnosti za sklapanje Sporazuma o prijenosu investitorskih prava i obveza – projekt rekonstrukcije gradskog parka Opuzen u predloženom tekstu. Odluka će se objaviti u “Službenom glasniku Grada Opuzena” i na službenoj web stranici Grada Opuzena.
Ad.10. Prijedlog Zaključka o davanju prethodne suglasnosti na Statut Gradske knjižnice Opuzen

Prijedlog je obrazložila pročelnica Jedinstvenog upravnog odjela Ivona Topić Ćerlek, a radi se o izmjenama tehničke naravi, sukladno Zakonu o ustanovama.

Predsjedavajući je konstatirao da nema prijavljenih za raspravu te je prijedlog dao na glasovanje. Nakon provedenog glasovanja konstatirao je da je jednoglasno usvojen Zaključak o davanju prethodne suglasnosti na Statut Gradske knjižnice Opuzen, a objaviti će se u “Službenom glasniku Grada Opuzena” i na službenoj web stranici Grada Opuzena.
Predsjedavajući je konstatirao da je iscrpljen dnevni red te zaključio sjednicu u 1743 sati.
  Zapisničar
                     Andrija Zonjić









                  Predsjednik







                             Jure Stanić

